बसंतपुर वाशरी का काम आज ठप कराएंगे ग्रामीण
सीसीएलकेदला बसंतपुर वाशरी परियोजना का संपूर्ण कार्य सोमवार से स्थानीय ग्रामीण बंद कराएंगे। भाजपा नेता खुशीलाल महतो ने बताया कि सीसीएल प्रबंधन बसंतपुर गांव के साथ उपेक्षा कर रही है। यहां पर सीएसआर फंड को जानबूझ कर लैप्स कराया जा रहा है। वहीं चार मार्च को वाशरी पीओ के साथ एक वार्ता हुई। इसमें सीएसआर, ठेका मजदूरों को छह महीने से मजदूरी का भुगतान, वाशरी प्लांट में मेंटेन्स का काम, सीसीएल कर्मियों को ओवर टाइम नहीं दिए जाने की मांग शामिल है। इसे लेकर ग्रामीणों ने बैठक का बहिष्कार किया और छह मार्च को अांदोलन करने का फैसला किया।
hin_Deva hin_Deva